Η **Βασιλική Νικολοπούλου** είναι απόφοιτος του Τμήματος της Φιλοσοφίας, Παιδαγωγικής, Ψυχολογίας- με κατεύθυνση Ψυχολογία- του Εθνικού και Καποδιστριακού Πανεπιστημίου Αθηνών (1997) καθώς και του Προγράμματος Ψυχολογίας του ίδιου τμήματος του Εθνικού και Καποδιστριακού Πανεπιστημίου Αθηνών (2005). Επίσης, είναι κάτοχος διπλώματος του Μεταπτυχιακού Προγράμματος Ειδίκευσης στη Σχολική Ψυχολογία του Τμήματος Φ.Π.Ψ. του Εθνικού και Καποδιστριακού Πανεπιστημίου Αθηνών (2004) και Διδάκτωρ του Προγράμματος Ψυχολογίας της Φιλοσοφικής Σχολής Αθηνών του Εθνικού και Καποδιστριακού Πανεπιστημίου Αθηνών (2013). Εργάστηκε για πολλά έτη στη Δευτεροβάθμια Εκπαίδευση και από το 2017εντάχθηκε στο Εργαστηριακό Διδακτικό Προσωπικό του Tμήματος Ψυχολογίας στο Εθνικό και Καποδιστριακό Πανεπιστήμιο Αθηνών με Γνωστικό αντικείμενο «Θέματα Σχολικής Αποτελεσματικότητας». Διδάσκει σε προπτυχιακό και μεταπτυχιακό επίπεδο.

Τα ερευνητικά της ενδιαφέροντα κινούνται στον ευρύτερο χώρο της Σχολικής Ψυχολογίας.

Ασχολείται με το συντονισμό της πρακτικής άσκησης των φοιτητών του Μεταπτυχιακού Προγράμματος «Σχολικής Ψυχολογία».

Έχει ενεργό συμμετοχή σε πανελλήνια και διεθνή συνέδρια ψυχολογίας καθώς και δημοσιεύσεις σε ελληνικά και διεθνή επιστημονικά περιοδικά. Έχει συμμετάσχει στην οργανωτική επιτροπή διεθνών και πανελλήνιων συνεδρίων ψυχολογίας.